Шахматното му звание е национален майстор. Печели първенството на Филипините по шахмат през 1956 и 1960 г. Участва в шахматните олимпиади през 1956 (Москва), 1958 (Мюнхен), 1960 (Лайпциг), 1962 (Варна) и 1966 (Хавана). Първият му пост във ФИДЕ е постоянен делегат на Филипините - от 1956 до 1982 г. През 1958 г. става международен съдия. През 1978 г. е сред организаторите на мача за определяне на световния шампион между Анатоли Карпов и Виктор Корчной в Багуио, Филипините.